ᱮᱰᱟ ᱞᱚᱵᱷᱞᱮᱥ

ᱚᱜᱚᱥᱴᱟ ᱮᱰᱟ ᱠᱤᱝ, ᱠᱟᱣᱱᱴᱮᱥ ᱚᱯᱷ ᱞᱚᱵᱷᱞᱮᱥ (᱑᱐ ᱰᱤᱥᱮᱢᱵᱚᱨ ᱑᱘᱕᱒ᱼ ᱒᱗ ᱱᱚᱵᱷᱮᱢᱵᱚᱨ ᱑᱘᱕᱒, ᱡᱟᱱᱟᱢ ᱧᱩᱢ - ᱚᱜᱚᱥᱴᱟ ᱮᱰᱟ ᱵᱟᱭᱨᱚᱱ) ᱫᱚ ᱢᱤᱫ ᱵᱨᱤᱴᱤᱥ ᱮᱞᱠᱷᱟ ᱯᱟᱹᱨᱩᱠᱷᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱮᱰᱟ ᱞᱚᱵᱷᱞᱮᱥ ᱢᱮᱱᱛᱮ ᱠᱚ ᱢᱮᱛᱟᱭ ᱠᱟᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱵᱟᱹᱲᱛᱤ ᱠᱟᱛᱮ ᱪᱟᱨᱞᱥ ᱵᱟᱵᱮᱡᱽ ᱦᱚᱛᱮᱛᱮ ᱵᱮᱱᱟᱣ ᱞᱮᱱ ᱠᱚᱲ ᱠᱚᱢᱯᱩᱴᱚᱨ ᱟᱱᱟᱞᱤᱴᱤᱠᱟᱞ ᱤᱧᱡᱤᱱ ᱪᱮᱛᱟᱱ ᱨᱮ ᱟᱹᱰᱤ ᱜᱟᱱ ᱮ ᱠᱟᱹᱢᱤ ᱞᱮᱫᱼᱟ ᱾ ᱟᱡ ᱦᱚᱛᱮᱛᱮ ᱚᱞ ᱞᱮᱱ ᱱᱚᱴ ᱟᱨᱵᱟᱝ ᱠᱳᱰᱤᱝ ᱫᱚ ᱠᱚᱲ ᱵᱟᱝᱢᱟ ᱢᱤᱥᱤᱱ ᱞᱟᱹᱜᱤᱫ ᱵᱮᱱᱟᱣ ᱟᱠᱟᱱ ᱯᱩᱭᱞᱩ ᱟᱞᱜᱚᱨᱤᱫᱚᱢ ᱢᱮᱱᱛᱮ ᱢᱟᱱᱚᱛ ᱮ ᱧᱟᱢ ᱟᱠᱟᱫᱼᱟ, ᱚᱱᱟᱛᱮ ᱱᱩᱭ ᱫᱚ ᱡᱮᱜᱮᱛ ᱨᱤᱱᱤᱡ ᱯᱩᱭᱞᱩ ᱠᱚᱢᱯᱩᱴᱚᱨ ᱯᱨᱚᱜᱽᱨᱟᱢᱚᱨ ᱢᱮᱱᱛᱮ ᱠᱚ ᱢᱮᱛᱟᱭ ᱠᱟᱱᱟ ᱾.
ᱡᱤᱭᱚᱱ
ᱮᱰᱟ ᱞᱚᱵᱷᱞᱮᱥ ᱫᱚ ᱑᱐ ᱰᱤᱥᱮᱢᱵᱚᱨ ᱑᱘᱑᱕ ᱨᱮ ᱧᱩᱛᱩᱢᱟᱱ ᱤᱝᱜᱽᱞᱤᱥ ᱚᱱᱚᱬᱦᱤᱭᱟᱹ ᱞᱚᱨᱰ ᱵᱟᱭᱨᱚᱱ ᱟᱨ ᱟᱱᱮ ᱤᱡᱟᱵᱮᱞᱟ ᱵᱟᱭᱨᱚᱱ ᱛᱤᱠᱤᱱᱟᱜ ᱠᱚᱞᱮ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾Ada Lovelace Biography, biography.com ᱮᱰᱟ ᱦᱟᱜ ᱡᱟᱱᱟᱢ ᱨᱮᱱᱟᱜ ᱢᱤᱫ ᱪᱟᱸᱫᱚ ᱛᱟᱭᱚᱢ ᱟᱯᱟᱛ ᱫᱚ ᱮᱸᱜᱟᱛ ᱴᱷᱮᱱ ᱠᱷᱚᱱ ᱮ ᱥᱟᱦᱟ ᱞᱮᱱ ᱛᱟᱦᱮᱸᱫ ᱟᱨ ᱯᱩᱱ ᱪᱟᱸᱫᱚ ᱛᱟᱭᱚᱢ ᱤᱝᱞᱚᱸᱰ ᱵᱟᱹᱜᱤ ᱠᱟᱛᱮ ᱪᱟᱞᱟᱣ ᱮᱱᱟᱭ ; ᱟᱨ ᱢᱩᱪᱟᱹᱫ ᱨᱮ "ᱜᱨᱤᱠ ᱯᱷᱩᱨᱜᱟᱹᱞ ᱞᱟᱲᱟᱣᱱᱟ" ᱚᱠᱛᱚ ᱨᱮ ᱟᱡᱟᱨ ᱨᱮ ᱧᱩᱨ ᱮᱱ ᱛᱟᱭᱚᱢ ᱮᱰᱟ ᱦᱟᱜ ᱘ ᱥᱮᱨᱢᱟ ᱦᱩᱭ ᱟᱠᱟᱱ ᱵᱮᱲᱟ ᱨᱮ ᱜᱩᱨ ᱞᱮᱱ ᱛᱟᱦᱮᱸᱫ ᱮ ᱾ ᱮᱰᱟ ᱟᱡ ᱮᱸᱜᱟᱛ ᱟᱨ ᱟᱯᱟᱛ ᱛᱟᱞᱟ ᱨᱮ ᱚᱯᱚᱴ ᱠᱷᱟᱹᱛᱤᱨ ᱛᱮ, ᱮᱸᱜᱟᱛ ᱫᱚ ᱥᱟᱹᱜᱤᱧ ᱨᱮ ᱫᱚᱦᱚ ᱠᱟᱛᱮ ᱮᱰᱟ ᱫᱚ ᱮᱞᱠᱷᱟ ᱟᱨ ᱡᱩᱠᱛᱤ ᱯᱟᱲᱦᱟᱣ ᱞᱟᱹᱜᱤᱫ ᱵᱟᱹᱲᱛᱤ ᱩᱫᱽᱜᱟᱹᱣ ᱮ ᱮᱢᱟᱭ ᱠᱟᱱ ᱛᱟᱦᱮᱸᱫ ᱾ ᱮᱱᱛᱮ ᱨᱮᱦᱚᱸ ᱮᱰᱟ ᱫᱚ ᱟᱡ ᱵᱟᱵᱟ ᱛᱩᱞᱩᱡ ᱜᱚᱨᱚᱡᱽ ᱮ ᱫᱚᱦᱚ ᱞᱮᱫ ᱜᱮᱭᱟ ᱾ ᱮᱰᱟ ᱫᱚ ᱦᱟᱨᱟᱵᱩᱨᱩ ᱠᱟᱛᱮ ᱘ ᱡᱩᱞᱟᱭ ᱑᱘᱓᱕ ᱨᱮ ᱣᱤᱞᱤᱭᱚᱢ ᱠᱤᱽ ᱥᱟᱶᱛᱮ ᱵᱟᱯᱞᱟ ᱞᱮᱱ ᱛᱟᱦᱮᱸᱫ ᱾. 
ᱜᱩᱨ
᱒᱗ ᱵᱚᱵᱦᱮᱢᱵᱚᱨ ᱑᱘᱕᱒ ᱨᱮ ᱓᱖ ᱵᱚᱪᱷᱚᱨ ᱵᱚᱭᱚᱥ ᱨᱮ ᱮᱰᱟ ᱫᱚ ᱜᱩᱨᱵᱷᱤᱱ ᱛᱷᱟᱹᱭᱞᱟᱹᱜ ᱠᱮᱱᱥᱚᱨ ᱛᱮ ᱜᱚᱡ ᱞᱮᱱ ᱛᱦᱟᱮᱸᱫ ᱾ ᱜᱚᱡ ᱨᱮᱱᱟᱜ ᱚᱡᱮ ᱰᱟᱠᱛᱚᱨ ᱠᱟᱛᱷᱟ ᱛᱮ ᱵᱟᱹᱲᱛᱤ ᱢᱟᱭᱟᱢ ᱞᱤᱸᱡᱤ ᱛᱮᱜᱮ ᱦᱩᱭ ᱮᱱᱟ ᱢᱮᱱᱛᱮ ᱠᱚ ᱢᱚᱱᱮᱭᱮᱫᱼᱟ ᱾ ᱜᱩᱡᱩᱜ ᱞᱟᱦᱟ ᱨᱮ ᱮᱰᱟ ᱫᱚ ᱟᱹᱰᱤ ᱫᱤᱱᱦᱟᱹᱵᱤᱡ ᱟᱡᱟᱨ ᱨᱮ ᱧᱩᱨ ᱞᱮᱱ ᱛᱟᱦᱮᱸᱫ ᱾ ᱮᱰᱟ ᱫᱚ ᱟᱡ ᱟᱭᱚ ᱣᱟᱜ ᱚᱨᱥᱚᱝ ᱞᱮᱠᱟᱛᱮ ᱫᱷᱟᱨᱚᱢᱤᱭᱟᱹᱭ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱓᱐ ᱚᱜᱚᱥᱴ ᱨᱮ ᱟᱡ ᱡᱟᱶᱟᱭ ᱴᱷᱮᱱ ᱠᱷᱚᱱ ᱛᱤᱢᱤᱱ ᱜᱟᱱ ᱫᱚᱥ ᱢᱟᱱᱟᱣ ᱛᱟᱭᱚᱢ ᱩᱱᱠᱤᱱᱟᱜ ᱥᱟᱹᱜᱟᱹᱭ ᱛᱚᱯᱟᱜ ᱞᱮᱱ ᱛᱟᱦᱮᱸᱫ ᱾ ᱟᱹᱠᱤᱱᱟᱜ ᱮᱯᱮᱨᱦᱮᱸᱰᱮ ᱨᱮᱱᱟᱜ ᱵᱷᱤᱛᱨᱤ ᱠᱟᱛᱷᱟ ᱫᱚ ᱱᱤᱛ ᱦᱟᱹᱵᱤᱡ ᱵᱟᱝ ᱟᱵᱟᱰᱟᱭ ᱟᱠᱟᱱᱟ ᱾ ᱮᱰᱟ ᱦᱟᱜ ᱱᱮᱸᱦᱚᱨ ᱟᱨ ᱟᱸᱥ ᱞᱮᱠᱟᱛᱮ ᱟᱡ ᱵᱟᱵᱟ ᱦᱟᱜ ᱛᱚᱯᱟ ᱥᱩᱨ ᱨᱮ ᱠᱚ ᱛᱚᱯᱟ ᱞᱮᱫᱮ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ